อายุ 57 ปีค่ะเป็นความดันสูง ตอนไปโรงพยาบาลวัดความดันได้ 200 ปกติจะไม่ถึงแต่ไปโรงพยาบาลทุกครั้งความดันสูงทุกครั้ง คุณให้ยาความดันมา 2 ตัวค่ะ กินเช้าากับเย็น กิน3เม็ด จะมีตัวหนึ่งกินสองเม็ด เริ่มกินความดันก็ลดลงมาเรื่อยๆค่ะ และจะวัดความดันเองทุกวัน ความดันอยู่ที่ 120 กว่า บางครั้ง 140 ตัวล่าง ไม่เกิน 90 ค่ะ เมื่อวันที่ 13 มีนาคม 2563 คุณนัดไปตรวจอีกครั้ง วัดความดันที่โรงพยาบาลได้ 140 92 ค่ะ คุณยังให้กินยาเหมือนเดิม แต่พอกลับมาบ้านวัดได้ 113 69 75 จะมีปัญหารึเปล่าค่ะเพราะไม่ได้ลดยาขอบมากค่ะ
สวัสดีค่ะ โรคความดันโลหิตสูงนั้นเป็นภาวะที่ความดันเลือดภายในหลอดเลือดแดงสูงกว่าปกติตลอดเวลา หากไม่ได้รับการรักษาที่ถูกต้องจะส่งผลให้เกิดปัญหาสุขภาพร้ายแรงตามมาความสำคัญคือการกินยาลดความดันเพื่อควบคุมความดันอย่างสม่ำเสมอทุกวัน ไม่ให้เกิดภาวะแทรกซ้อนจากโรคเช่นหลอดเลือดสมองหรือหลอดเลือดหัวใจตีบตันหรือแตกตามมาค่ะโดยการรับประทานยานั้นควรอยู่ภายใต้การดูแลของแพทย์ แพทย์จะวัดความดันเป็นระยะเพื่อช่วยในการปรับยา โดยที่ความดันที่รพ.และที่บ้านอาจจะต่างกัน แนะนำให้ยึดตามที่แพทย์วัดเป็นหลัก แต่หากรับประทานยาไปแล้วมีอาการผิดปกติ เช่นวูบคล้ายจะเป็นลม มึนศีรษะ อาจลองวัดความดันที่บ้านเช็กอีกครั้ง ถ้าน้อยกว่า 90/60 จะถือว่าต่ำกว่าปกติ ให้รีบกลับไปพบแพทย์